Ernst Michanek

Ernst Michanek (født 27. september 1919 i Stockholm«Dödsfall Ernst Michanek», Helsingborgs Dagblad, 1. februar 2007., død 16. januar 2007) var en svensk politiker og diplomat. Han var særlig aktiv innen bistandspolitikk og spilte en sentral rolle i kampen mot apartheid i Sør-Afrika.

Etter endt utdannelse ved Uppsala universitet i 1944 arbeidet Michanek en tid som journalist.«The Order of the Companions of OR Tambo in Silver Awarded to Ernst  Michanek  (1919 -)» , Presidency of the Republic of South Africa. Han ble deretter rådgiver i sosialdepartementet og i 1956 statssekretær i sosial- og arbeidsdepartementet. I 1965 ble Michanek generaldirektør for bistandsmyndigheten SIDA, en stilling han hadde til 1979. Deretter virket han til 1986 som ambassadør i utenriksdepartementet i Stockholm. Som ambassadør arbeidet Michanek med oppgaver knyttet til De forente nasjoner og i særdeleshet Det økonomiske og sosiale råd, samt også særorganisasjonene Den internasjonale arbeidsorganisasjonen (ILO) og FNs organisasjon for utdannelse, vitenskap og kultur (UNESCO). 

Michanek spilte en betydelig rolle i kampen mot raseskillepolitikken i Sør-Afrika. Fra 1982 til 1992 var han visepresident i International Defence and Aid Fund for Southern Africa.

 Utmerkelser 
Michanek ble i 1982 utnevnt til æresdoktor ved Uppsala universitet. I 1980 ble han innvalgt som medlem av Kungliga Vetenskapsakademien. Michanek ble i juni 2004 utnevnt til medlem av den sørafrikanske Ordenen O. R. Tambos følgesvenner for bidrag til oppnåelsen av et demokratisk, fritt, rettferdig og ikke-rasistisk Sør-Afrika.

 Referanser 

Kategori:Svenske diplomater
Kategori:Fødsler i 1919
Kategori:Dødsfall i 2007